ROMÂNIA
JUDEŢUL PRAHOVA
ORAŞ BOLDEŞTI – SCĂENI
CONSILIUL LOCAL

HOTĂRÂRE
- pentru modificarea Hotărârii Consiliului Local nr.13/28.01.2020 privind închirierea prin licitaţie publică a unui spaţiu amplasat pe Intrarea Pieţii, nr. 10

Având în vedere:

-  referatul de aprobare înregistrat sub nr.868/18.01.2022 prin care primarul oraşului Boldeşti-Scăeni propune modificarea Hotărârii Consiliului Local nr.13/28.01.2020 privind închirierea prin licitaţie publică a unui spaţiu amplasat pe Intrarea Pieţii, nr. 10;
- raportul de specialitate al compartimentului de resort, înregistrat sub nr.869/       18. 01.2022;
- Hotărâea Consiliului Local nr.13/28.01.2020 privind închirierea prin licitaţie publică a unui spaţiu amplasat pe Intrarea Pieţii, nr. 10;
- avizul secretarului general, înregistrat sub nr.871/18.01.2022;
- avizul  comisiei de specialitate nr.2 – administrarea domeniului public şi privat, gestionarea serviciilor de interes local;
În temeiul prevederilor art. 129 alin. (2) lit. „c”, alin. (6) lit. „b”, art. 139 alin. (1) şi alin. (3) lit. „g” şi art. 196 alin. (1) lit. „a” din OUG nr. 57/2019 privind Codul administrativ,
Consiliul Local al oraşului Boldeşti-Scăeni adoptă prezenta hotărâre:
	
Art.I.  Hotărârea Consiliului Local nr.13/28.01.2020 privind închirierea prin licitaţie publică a unui spaţiu amplasat pe Intrarea Pieţii, nr. 10  se  modifică după cum urmează:
Articolul 1, alineatul (2) se modifică şi va avea următorul cuprins:
„(2) Obiectivul închirieri îl constituie desfăşurarea în spaţiul închiriat a unor activităţi comerciale/servicii”
Articolul 2 se modifică şi va avea următorul cuprins:
„Art.2, Închirierea se va face în condiţiile cuprinse în Documentaţia de atribuire prevăzută în anexa, care face parte integrantă din prezenta hotărâre”.
Articolul 3, alineatul (1) se modifică şi va avea următorul cuprins:
„ (1) Preţul minim al chiriei de la care porneşte licitaţia este de 9 lei/mp/lună”
         La articolul 3 după alineatul (5) se introduce alineatul (6) cu următorul cuprins:
	„(6) Ofertantul declarat câştigător va plăti cheltuielile ocazionate de organizarea licitaţiei şi publicarea anunţurilor. Suma datorată va fi achitată în rate lunare egale, în primele şase luni de la semnarea contractului de închiriere”.
Art.II. Celelalte prevederi ale Hotărârii Consiliului Local nr.13/28.01.2020 privind închirierea prin licitaţie publică a unui spaţiu amplasat pe Intrarea Pieţii, nr. 10, rămân neschimbate.
         Art.III. Prezenta hotărâre se comunică, pentru ducere la îndeplinire, Serviciului Patrimoniu Local şi Monitorizarea Serviciilor Publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.        
            

PREŞEDINTE DE ŞEDINŢĂ, 
                  LĂCĂTUŞU IOAN                             
                                                                                          CONTRASEMNEAZĂ
                                                                                        SECRETAR GENERAL,
                                                                                        TUDOR FLORINA NELI

Boldeşti-Scăeni, 26.01.2022

R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI 
CONSILIUL  LOCAL
Nr.862/18.01.2022
                                            

A  V  I  Z

- asupra proiectului de hotărâre pentru modificarea Hotărârii Consiliului Local nr.13/28.01.2020 privind închirierea prin licitaţie publică a unui spaţiu amplasat pe Intrarea Pieţii,nr. 10


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru modificarea Hotărârii Consiliului Local nr.13/28.01.2020 privind închirierea prin licitaţie publică a unui spaţiu amplasat pe Intrarea Pieţii,nr. 10, am constatat următoarele:
	Potrivit art. 129 alin. (6), lit.”b”, din OUG nr. 57/2019 privind Codul administrativ,  consiliile locale hotărăsc vânzarea, darea în administrare, concesionarea, darea în folosinţă gratuită sau închirierea bunurilor proprietate privată a oraşului.
Pe cale de consecinţă apreciez că modificarea hotărârilor cu privire la închirierea bunurilor  trebuie aprobată prin hotărâre a consiliului local.
Faţă de cele de mai sus şi în conformitate cu prevederile art. 243, alin.(1)  lit.”a” din OUG nr. 57/2019 privind Codul administrativ, avizez favorabil acest proiect.


   SECRETAR GENERAL,
  TUDOR FLORINA NELI
